ДО

ОБЩИНСКИ СЪВЕТ-

ЕЛХОВО

Д О К Л А Д Н А З А П И С К А

От Петър Андреев Киров – кмет на община Елхово

ОТНОСНО: Вземане на **решение за даване на едномесечен срок на “МЕЛНИЦА 92“ЕООД, концесионер по Договор за концесия №К-4 от 10.01.2018г. за изпълнение инвестиционна програма за обект, язовир представляващ имот №000207 находящ се в местност „Кюмюрлюците“, в землището на с.Мелница по КВС (идент. 47768.26.207 по К К на с.Мелница)**

УВАЖАЕМИ ОБЩИНСКИ СЪВЕТНИЦИ,

 Съгласно чл.17, ал.1 от Закона за концесиите публичният орган, който е страна по концесионния договор, е възлагащ орган, наричан "концедент", а съгласно чл.17, ал.3 от същият закон правомощията на концедент за общинските концесии се изпълняват от кмета на общината.

С Решение №273/24/7/ от 26.10.2017г. на Общински съвет – Елхово за определяне на концесионер, между община Елхово, в качеството на концедент и “**МЕЛНИЦА 92“ЕООД**, ЕИК200603324 със седалище и адрес на управление с.Мелница, общ.Елхово, ул.“Хр.Ботев“ №1, представлявано и управлявано от Димитър Желязков Стоев, в качеството на концесионер, на 10.01.2018г. е сключен договор за предоставяне на концесия върху обект: язовир представляващ имот №000207 находящ се в местност „Кюмюрлюците“, в землището на село Мелница по КВС (идент. 47768.26.**207** по К К на с.Мелница) с площ от 16.984дка, съгласно АОС №72/18.05.1998г.

 Правата и задълженията на концесионера са разписани в раздел V от договора.

В изпълнение на разпоредбата на чл.131, ал.1 от Закона за концесиите е назначена със Заповед №РД-4 от 02.01.2019г., на Кмета на Община Елхово комисия за контрол по изпълнение на концесионния договор.

 Комисията е извършила проверки на обекта на концесията по одобрен график.

 Съгласно договора за концесия Концесионерът се задължава с минимална инвестиционна програма за първата година в размер на 5000.00лв.

 При проверка от комисията за контрол на 11.01.2019г. е констатирано неизпълнение на дейностите заложени в инвестиционната програма за първата година от експлоатацията на обекта.

Концесионера не е представил съгласно чл.12.8. от договора годишен отчет за изпълнението на договора.

С писмо изх„№53-03-20 от 23.01.2019г. концесионерът е уведомен за направените констатации на комисията, както и за направените предписания на контролните органи относно техническото състояние на язовира.

На 07.05.2019г. комисията за контрол е посетила обекта, язовир с идент. №47768.26.**207** по КК на с.Мелница.

По изпълнение на инвестиционната програма на концесионера е констатирано следното:

По 1 точка: Към датата на извършване на проверката в общинска администрация няма представен проект за възстановяване на язовирната стена и съоръженията към нея, заложен като приоритетна дейност.

По 2 точка: Не е отремонтиран или сменен основния изпускател.

По 3 точка: При проверката комисията констатира монтирани табели на изградената постройка и на дърво на короната на язовира, както и бариера за пресичане движението в района на язовира.

По т.4 точка: Извършено е почистване на водния откос от растителност. Частично е почистен сухия откос на язовирната стена от дървесна и храстовидна растителност. Не е почистена от растителност югозападната част на въздушния откос на язовирната стена.

На основание чл.38 от договора, комисията за контрол по изпълнение на концесионния договор, в Протокол от 07.05.2019г. е определила неустойки за неизпълнени дейности от инвестиционното предложение на концесионера.

 С писмо изх.№94-П-167 от 12.06.2019г. на концесионера, като неизправна страна е връчена на 09.08.2019г. покана за доброволно изпълнение на задълженията по договора (дължаща неустойка в размер на 1733,00лв. за неизпълнение на инвестиционното предложение) .

 Съгласно чл.147 от Закона за концесиите, с писмено предизвестие концедента дава срок на неизправната страна за изпълнение на договора с предупреждение, че след изтичане на срока ще счита договора за прекратен.

 Във връзка с гореизложеното предлагам Общински съвет-гр.Елхово да вземе следното

РЕШЕНИЕ:

 На основание чл.21, ал.1, т.8 и чл.21, ал.2 от Закон за местното самоуправление и местната администрация /ЗМСМА/, във връзка с чл.17, ал.3, чл.147 от Закона за концесии и чл.37 от договор №К-4/10.01.2018г., Общински съвет – Елхово:

 1.Дава едномесечен срок на „МЕЛНИЦА 92“ЕООД, ЕИК200603324, концесионер на язовир представляващ имот №000207 находящ се в местност „Кюмюрлюците“, в землището на село Мелница по КВС (идент. 47768.26.**207** по К К на с.Мелница), за изпълнение на инвестиционна програма, предвидена в договор за концесия №К-4 от 10.01.2018г.

 2.При неизпълнение от страна на „МЕЛНИЦА 92“ЕООД на задължението от договора за предоставяне на концесия в указания в т.1 срок и след изготвен доклад от Комисията за контрол по изпълнение на концесионните договори, възлага на Кмета на община Елхово да внесе предложение за решение на Общински съвет Елхово за прекратяване на договора за концесия.

 **Приложение:** Доклад на комисия назначена със заповед №РД-4 от 02.01.2019г.

**ПЕТЪР КИРОВ**

 ***Кмет на Община Елхово***

Съгласувал:……….П.Кючукова

Изготвил:………. В.Методиева

Чл. 17. (1) Публичният орган, който извършва действията по възлагане на концесия и е страна по концесионния договор, е възлагащ орган, наричан по-нататък "концедент".

(2) Правомощията на концедент за държавните концесии се изпълняват от министър в съответствие с неговата отраслова компетентност. Правомощията на концедент се изпълняват от министър и в случаите, когато обектът на концесия е държавна собственост и съгласно закон се управлява от или е предоставен за управление на ръководеното от него министерство, на ведомство - второстепенен разпоредител с бюджет към същия министър, или на публично предприятие - търговец, правата на собственост на държавата в което се упражняват от министъра.

(3) Правомощията на концедент за общинските концесии се изпълняват от кмета на общината.

(4) Правомощията на концедент за съвместните концесии се изпълняват от орган, определен със споразумение между два или повече органи по ал. 2 и/или 3.

(5) При изпълнение на правомощията си концедентът взема решения и извършва действия самостоятелно, освен в случаите, определени с този закон.

(6) Концедентът представлява държавата, съответно общината по дела, които се отнасят до сключването, действителността, изпълнението или прекратяването на съответния концесионен договор и последиците от прекратяването.

Чл. 147. При неизпълнение на задължение по концесионния договор изправната страна може да го прекрати с писмено предизвестие, като даде на другата страна подходящ срок за изпълнение с предупреждение, че след изтичането на срока ще счита договора за прекратен.

Чл. 148. (1) Едностранното прекратяване на концесионния договор, отправянето на предложение или приемането на предложение за прекратяване на договора по взаимно съгласие се извършва с решение на концедента след одобрение от Министерския съвет, съответно от общинския съвет.

(2) В решението по ал. 1 концедентът посочва последиците от прекратяването на концесионния договор в съответствие с предвиденото в договора.